b'\n_START_ARTICLE_\nSavumerkki\n_START_PARAGRAPH_\nSavumerkit ovat nuotion avulla l\xc3\xa4htetettyj\xc3\xa4 savupilvi\xc3\xa4, joilla v\xc3\xa4litet\xc3\xa4\xc3\xa4n viestej\xc3\xa4. Savumerkkej\xc3\xa4 k\xc3\xa4yttiv\xc3\xa4t etenkin intiaanit ja kiinalaiset._NEWLINE_Savumerkin l\xc3\xa4hett\xc3\xa4mist\xc3\xa4 varten sytytet\xc3\xa4\xc3\xa4n nuotio, n\xc3\xa4kyvyyden vuoksi usein jonnekin korkealle paikalle. Nuotioon lis\xc3\xa4t\xc3\xa4\xc3\xa4n ruohoa, vihreit\xc3\xa4 keppej\xc3\xa4 ja oksia, joiden avulla synnytet\xc3\xa4\xc3\xa4n paksu ja valkoinen savu. Kun nuotio peitet\xc3\xa4\xc3\xa4n m\xc3\xa4r\xc3\xa4ll\xc3\xa4 huovalla, savun tulo katkeaa, ja kun huopa nostetaan pois, nuotiosta l\xc3\xa4htee savupilvi taivaalle. Pitkien matkojen yli viestittelyyn tehtiin nuotioiden ketjuja._NEWLINE_Savumerkeill\xc3\xa4 intiaanit viestittiv\xc3\xa4t esimerkiksi vihollisen l\xc3\xa4heisyydest\xc3\xa4, sairastumisista leiriss\xc3\xa4, lis\xc3\xa4joukkojen pyynn\xc3\xb6ist\xc3\xa4 tai taistelujen lopputuloksista. Koska my\xc3\xb6s vihollinen saattoi n\xc3\xa4hd\xc3\xa4 savumerkit, jokaisella heimolla oli omat koodinsa, mink\xc3\xa4 ansiosta vain l\xc3\xa4hett\xc3\xa4j\xc3\xa4 ja tarkoitettu vastaanottaja pystyiv\xc3\xa4t tulkitsemaan viestit. Apasseilla yksi merkki oli usein huomiomerkki ja kehotus odottaa lis\xc3\xa4\xc3\xa4 merkkej\xc3\xa4. Kaksi merkki\xc3\xa4 tarkoitti ett\xc3\xa4 kaikki oli hyvin ja ett\xc3\xa4 leiri oli turvassa. Kolme merkki\xc3\xa4 oli h\xc3\xa4lytys, ja jatkuvat pitk\xc3\xa4t savupylv\xc3\xa4\xc3\xa4t olivat avunpyynt\xc3\xb6._NEWLINE_Kiinalaiset sotilaat viestitteliv\xc3\xa4t savumerkkien avulla Kiinan muurin vartiotornien v\xc3\xa4lill\xc3\xa4. Viesti saatiin v\xc3\xa4litetty\xc3\xa4 500 kilometrin p\xc3\xa4\xc3\xa4h\xc3\xa4n muutamassa tunnissa._NEWLINE_Vatikaanissa valkoisella savumerkill\xc3\xa4 on ilmaistu uuden paavin valinta.'